Diari Oficial de la Generalitat Valenciana


Sumari del DOGV 9219, del 19-11-2021 (2021/11072)

RESOLUCIÓ de 17 de novembre de 2021, de la consellera de Justícia, Interior i Administració Pública, per la qual s'actualitzen les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, aprovades i publicades mitjançant la Resolució de 12 de maig de 2021.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9219

Data del DOGV
:   19-11-2021

Secció del DOGV
:   II. AUTORITATS I PERSONAL - C) ALTRES ASSUMPTES

Número del document
:   2021/11054


Data del document
:   17-11-2021

Organisme emissor
:   Conselleria de Justícia, Interior i Administració Pública

Tipus de document
:   Resolució

Correcció d'errades

Anàlisi jurídica

 Descriptors 

:   * Conselleria de Justícia, Interior i Administració Pública
    * personal
    * concurs administratiu

RESOLUCIÓ de 17 de novembre de 2021, de la consellera de Justícia, Interior i Administració Pública, per la qual s'actualitzen les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal dels quals són gestionats per la conselleria competent en matèria de funció pública, aprovades i publicades mitjançant la Resolució de 12 de maig de 2021. [2021/11277]  
  
Mitjançant la Resolució de 12 de maig de 2021 (DOGV 9083, 13.05.21), de la consellera de Justícia, Interior i Administració Pública, s'aprovaren les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, d'acord amb el que es disposa en la Llei 10/2010, de 9 de juliol, d'ordenació i gestió de la funció pública valenciana.  
En data 20 d'abril de 2021 es va publicar en el Diari Oficial de la Generalitat Valenciana número 9065, la Llei 4/2021, de 16 d'abril, de la funció pública valenciana (d'ara endavant LFPV), que va derogar l'esmentada Llei 10/2010, establí nous cossos, escales i agrupació professional funcionarial i introduí com a novetat les agrupacions de llocs de treball, que són instruments per a l'ordenació dels processos de selecció de personal i de provisió de llocs de treball, així com per a la formació i, si fa el cas, la carrera professional entesa com a sistema de promoció professional.  
En la disposició addicional cinquena es disposa que, després de l'entrada en vigor de l'LFPV, es farà la classificació dels llocs de treball amb els requisits de pertinença als cossos, escales o agrupació professional funcionarial i, si fa el cas, a l'agrupació de llocs de treball en què estiguen compresos així com, si escau, la nova forma de provisió. Així mateix es determinaran, si escau, els llocs singulars del grup o subgrup corresponent que es declararan a amortitzar. A continuació es farà l'aprovació i publicació en el Diari Oficial de la Generalitat Valenciana de les relacions de llocs de treball.  
  
La classificació esmentada implica, d'una banda, l'anàlisi dels 21.028 llocs de treball actualment existents a fi de determinar-ne l'adscripció a un cos, escala, agrupació professional funcionarial i, si fa el cas, a una de les agrupacions de llocs de treball contemplades en l'LFPV, treball que s'està duent a terme per la Direcció General de Funció Pública; i d'una altra, la seua materialització a través del sistema informàtic actualment operatiu HUMAN1, el qual s'està adaptant a fi de poder realitzar els processos informàtics necessaris per a poder aprovar, tant les relacions de llocs de treball resultants, com la integració del personal funcionari de carrera en la nova estructura de la funció pública prevista en l'LFPV.  
L'actualització de les relacions de llocs de treball que ara es publiquen, conté els llocs de treball amb rang de cap de servei o subdirecció general que s'han creat o modificat des de la seua última publicació, a conseqüència de l'aprovació de les ordres de desenvolupament dels diferents Reglaments orgànics i funcionals de la Presidència i de les conselleries de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, a fi de poder proveir-les de manera ordinària per convocatòria pública, a través dels sistemes de concurs específic o de lliure designació, segons siga escaient.  
  
L'article 49 de l'LFPV, estableix que les relacions de llocs de treball es publicaran almenys una vegada a l'any en el Diari Oficial de la Generalitat Valenciana, i l'article 26 del Decret 56/2013, de 3 de maig, del Consell, pel qual s'estableixen els criteris generals per a la classificació dels llocs de treball, i el procediment d'elaboració i aprovació de les relacions de llocs de treball de l'Administració de la Generalitat, preveu que podran publicar-se'n actualitzacions al llarg d'aquest període.  
Els llocs creats amb posterioritat a l'entrada en vigor de l'LFPV, s'han classificat d'acord amb els cossos, escales, funcions i formes de provisió contemplades en aquesta.  
Els llocs que han sigut objecte de modificació, amb independència que haja sigut la mateixa, s'han adaptat a les previsions d'aquesta llei, i per tant, s'han classificat en els nous cossos o escales d'acord amb el que estableix en la taula de correspondència entre els cossos, escales i l'agrupació professional funcionarial, previstos en el seu annex II, s'han adaptat les seues funcions, i per als llocs amb rang de cap de servei la seua forma de provisió, la qual, segons estableix l'article 113 de l'LFPV, com a regla general ha de ser el concurs específic, si bé el cessament del personal que siga titular d'aquests llocs es regirà per les regles del sistema mitjançant el qual va ser nomenat.  
En determinats llocs de cap de servei, s'ha mantingut com a forma de provisió la lliure designació, d'acord amb el que s'estableix en l'article 115.6 de l'LFPV. En la resolució per la qual es creen o modifiquen aquests llocs, s'ha incorporat la memòria justificativa en la qual consten expressament les raons que acrediten la seua especial responsabilitat.  
  
L'aprovació d'aquesta actualització de les relacions de llocs de treball amb el nou marc normatiu exigeix l'adaptació a aquell de les funcions dels llocs de treball, atés que l'article 31 de l'LFPV a diferència de l'anterior llei, atribueix una sèrie de funcions genèriques comunes a cada grup o subgrup de classificació, les quals es concretaran materialment segons el cos o escala en què es classifiquen, l'àmbit competencial de l'òrgan d'adscripció i la concreta unitat administrativa en què estiguen integrats.  
La present actualització de les relacions de llocs de treball, ha sigut recollida en l'ordre del dia de la reunió de la Mesa Sectorial de Funció Pública, del dia 12 de novembre de 2021.  
La Direcció General de Pressupostos de la Conselleria d'Hisenda i Model Econòmic, ha informat favorablement sobre l'existència de dotació pressupostària dels llocs de treball continguts en aquestes relacions, en compliment del que s'estableix en els articles 41.3 i 47.2 de l'LFPV, i article 26 del Decret 56/2013, de 3 de maig, del Consell.  
  
D'altra banda, i revisada la Resolució de 12 de maig de 2021 (DOGV 9083, 13.05.21), de la consellera de Justícia, Interior, i Administració Pública, per la qual s'aprovaren les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, s'observa que es van produir dos errors dels previstos en l'article 109.2 de la Llei 39/2015, d'1 d'octubre, del procediment administratiu comú de les administracions públiques, per no recollir l'aplicació informàtica HUMAN1 correctament la seua classificació:  
  
- El lloc de treball número 37893 cap de Servei de l'Agenda Valenciana Antidespoblament, hi figurava com a pertanyent al sector general, quan d'acord amb la Resolució de 22 d'abril de 2021, el sector era indistint.  
- El lloc de treball número 34305 cap de Servei de Règim Jurídic i Suport Econòmic, hi figurava sense estar obert a unes altres administracions públiques, quan, d'acord amb la Resolució de 26 de maig de 2020, es va crear obert a unes altres administracions públiques.  
En virtut de tot això, vista la proposta efectuada per la Direcció General de Funció Pública, i d'acord amb el que disposen els articles 8.1.d i 49.1 de la Llei 4/2021, de 16 d'abril, de la funció pública valenciana, i de l'article 26 del Decret 56/2013, de 3 de maig, del Consell, que atorguen la competència per a aprovar les relacions de llocs de treball a la persona titular de la conselleria competent en matèria de funció pública, resolc:  
  
Primer  
Actualitzar les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, aprovades i publicades mitjançant Resolució de 12 de maig de 2021 (DOGV 9083, 13.05.21), que figuren en els annexos que acompanyen aquesta resolució.  
  
Segon  
Rectificar els errors advertits en la Resolució de 12 de maig de 2021 (DOGV núm.9083 de 13.05.21), de la consellera de Justícia, Interior i Administració Pública, per la qual es van aprovar les relacions de llocs de treball de la Presidència i de les conselleries de la Generalitat, així com dels organismes i entitats els llocs de treball i el personal de les quals són gestionats per la conselleria competent en matèria de funció pública, respecte dels llocs de treball que s'indiquen:  
- Rectificar el lloc de treball número 37729 cap de Servei de l'Agenda Valenciana Antidespoblament, que queda classificat com de sector «Indistint» (pàgina del DOGV núm. 20285).  
- Rectificar el lloc de treball número 34977 cap de Servei de Règim Jurídic i Suport Econòmic, que queda classificat en la forma de provisió com a «AP» (obert a unes altres administracions públiques) (pàgina del DOGV núm. 20828).  
  
Tercer  
La present resolució tindrà efectes des de l'endemà de la publicació en el Diari Oficial de la Generalitat Valenciana.  
  
Contra aquesta resolució, que posa fi a la via administrativa, es podrà interposar potestativament recurs de reposició davant el mateix òrgan que ha dictat l'acte, en el termini d'un mes a comptar des de l'endemà de la publicació, d'acord amb el que disposen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques; o bé, recurs contenciós administratiu en el termini de dos mesos davant el jutjat contenciós administratiu competent, d'acord amb el que disposen els articles 8 i 14 de la Llei 29/1998, de 13 de juliol, reguladora de la jurisdicció contenciosa administrativa, sense perjudici de qualsevol altre que s'hi estime escaient.  
  
  
València, 17 de novembre de 2021.- La consellera de Justícia, Interior i Administració Pública: Gabriela Bravo Sanestanislao.